2016 विच्च मेयर साब बीपी कंट्रोल रक्खयो
तूं मुर्दा हैं, मरया होया एं... कहकर मेयर पर उनके ऑफिस में ही कर दिया हमला
तूंमुर्दा हैं, मरया होया एं, गुस्से से तिलमिलाये मानविंदर सिंह कोहली नामक एक आदमी ने मेयर अमरिंदर सिंह बजाज को यह कहा। इतने बोलते हुए कोहली ने सोमवार की शाम मेयर के ऑफिस में ही उन पर हमला कर दिया। उसने मेयर को पेन स्टैंड से मारने की कोशिश की, जिसे मौके पर ही मौजूद वॉर्ड नंबर एक के कौंसलर सुखबीर सिंह अबलोवाल ने विफल कर दिया। घटना के समय मौके पर मेयर ऑफिस में मौजूद कौंसलरों निगम स्टाफ ने आरोपी कोहली को काबू कर लिया। मेयर की शिकायत पर पुलिस ने आरोपी को हिरासत में ले लिया। इसके बाद मेयर ने घटना की जानकारी डिप्टी सीएम सुखबीर बादल को भी दी। आरोपी कोहली को शिकायत थी कि वॉर्ड 2 में गली बनाने के काम को लेकर लगातार लापरवाही बरती जा रही है।
वॉर्डनंबर 2 में गली बनने की शिकायत कर रहा था आरोपी : आरोपीकोहली सोमवार शाम करीब पांच बजे मेयर ऑफिस पहुंचा। मौके पर मेयर अमरिंदर बजाज, एसई हरकिरण पाल सिंह, एक्सईएन शाम लाल गुप्ता, कौंसलर सुखबीर सिंह अबलोवाल और निगम कमिश्नर के पीए कृष्ण कक्कड़ समेत कई लोग मौजूद थे। जानकारों के मुताबिक आरोपी कोहली आज पहली बार मेयर ऑफिस नहीं आया था बल्कि पिछले समय के दौरान भी कई बार मेयर ऑफिस विजिट कर चुका है। सोमवार शाम की इस मुलाकात के दौरान कोहली ने खुद को एक इलेक्ट्रॉनिक चैनल का रिपोर्टर बताया। उसने मेयर से शिकायत की कि वॉर्ड नंबर दो के तहत आदर्श नगर की गली नंबर 10 को पक्की करने का काम काफी लंबे समय से पेंडिंग है। इस बारे में मेयर अमरिंदर बजाज ने बताया कि उन्होंने मानविंदर कोहली को कहा कि इस काम के लिए एक करोड़ 91 लाख रुपए जारी हो चुके हैं और जल्द ही गली बनाने के साथ सीवरेज लाइन डालने का काम भी शुरू हो जाएगा।
बढ़ताही गया आरोपी का गुस्सा : प्रत्यक्षदर्शियोंने बताया कि हालांकि मेयर ने काम जल्द शुरू होने का भरोसा दिया, लेकिन आरोपी कोहली का गुस्सा कम हुआ। इसी दरम्यान उसने मेयर से कहा, की फेर तेरी जिंदाबाद कर देईए, फु... बणा रेहा हैं। मैं तेरी डिप्टी सीएम नूं ऑनलाइन कंपलेंट कर चुक्का हां, तेनूं बदलवा देऊंगा। इन शब्दों पर मेयर ने जब ऐतराज जताया तो आरोपी कोहली ने सामने मेज पर पड़ा एक पेन स्टैंड उठा कर मेयर को मारने की कोशिश की, लेकिन उसे ऐन समय पर वॉर्ड एक के कौंसलर ने काबू कर लिया। आरोपी को काबू करने के दौरान ही कौंसलर अबलोवाल को भी हलकी खरोंचें आयीं। इसके बाद आरोपी को मेयर ऑफिस में ही बिठा लिया गया। मेयर ने एसएसपी, एसपी सिटी, सिविल लाइन एसएचओ और संबंधित चौकी इंचार्ज को घटना की जानकारी दी। मेयर ने बताया कि घटना के बाद जब आरोपी को उनके ऑफिस में बिठाया गया था तो पुलिस ने आरोपी के कब्जे से पांच मोबाइल फोन बरामद किए। इनमें से कुछ मोबाइल फोन उसने अपनी जुराबों में छिपा रखे थे।
पूर्वमेयर कोहली ने की निंदा: मेयरअमरिंदर सिंह बजाज पर उनके ऑफिस में इस तरह हमले की कोशिश की पूर्व मेयर अजीतपाल सिंह कोहली ने घोर निंदा की है। डवलपमेंट के कामों में देरी हो जाती है और उस पर विरोध जताने का यह तरीका गलत है।
मेयर बजाज पत्रकारों को पेन स्टैंड दिखाते हुए जिससे आराेपी ने उन पर हमला िकया था। इतफाक से मेयर के टेबल पर रखे कैलेंडर पर लिखी इबारत कुछ यूं बयां करती है जो मेयर पर सटीक बैठती है। सभीपरिस्थितियों में सन्तुलन बनाए रखना प्रसन्नता की चाबी है। फोटो : संदीप टुरना
{पुलिस ने आरोपी से जुराबों में छिपाए पांच मोबाइल फोन बरामद किए
{आरोपी ने मेयर से मुलाकात के दौरान खुद को चैनल का रिपोर्टर बताया
मेयर अमरिंदर बजाज की कंप्लेंट के बाद थाना सिविल लाइन के इंचार्ज भरपूर सिंह पुलिस पार्टी सहित मौके पर पहुंचे। मेयर से घटनाक्रम की पूरी जानकारी लेने के बाद आरोपी मानविंदर सिंह कोहली को पुलिस ने हिरासत में लेने के बाद थाना सिविल लाइन ले गई। आरोपी मानविंदर सिंह कोहली के खिलाफ थाना सिविल लाइन में धारा 353 (हमला करना), 186 (सरकारी ड्यूटी में विघ्न डालना) और 506 (जान से मारने की धमकी देना) आईपीसी के तहत देर रात मामला दर्ज कर लिया गया। जांच अफसर शमशेर सिंह ने बताया कि केस दर्ज करके आरोपी को गिरफ्तार कर लिया गया है। मंगलवार उसे अदालत में पेश किया जाएगा। जानकारों के मुताबिक आरोपी मानविंदर कोहली कई संस्थाओं से जुड़ा है। यहां 22 नंबर फाटक पर एक दुकान करने वाला कोहली आरएसएस, खुखरैन बिरादरी और 1984 दंगा पीड़ित सिखों की संस्थाओं से भी जुड़ा रहा है।
चाय पार्टी में मेयर पर कटाक्ष करते केके मल्होत्रा की बात पर कमिश्नर मुस्कराती हुईं। फोटो: अजय शर्मा
कहीं वॉर्डों से उनको भगाया जाए: मल्होत्रा
^डेवलपमेंटहोने से परेशान वॉर्ड नंबर 22 के कौंसलर केके मल्होत्रा ने कहा कि जिस तरह 2012 से 2015 निकल गया है, ऐसे ही 2016 निकल जाएगा। 2017 में चुनाव होने हैं। कही ऐसा हो कि मंत्रियों की तरह लोग थप्पड़ मारकर वॉर्डों से उनको भगाएं। विकास के लिए जो फंड आया है, उसे समझदारी से खर्च किया जाए। इसमें भेदभाव हो।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva